In da Vergangenheit håt da Schienenvakehr a greßere Bedeutung ghabt. So existiert vo 1858 bis 1945 mit der Werrabahn vo Coburg üba Meiningen nåch Eisenach a duachgehende Ost-West-Verbindung üba de thüringische Landesgrenze ummi mit 15 Zugverbindungen am Tag im Jåhr 1939. Zusätzlich warn's vo 1900 bis 1984 mit der Itzgrundbahn a Nebenbahn nåch  Rossach und aa vo 1901 bis 1945 de duachgehende Steinachtalbahn üba Ebersdorf-Sonnefeld-Fürth am Berg (bis 1975) nåch Neuståd bei Coburg. Seit 1945 werd da öffentliche Personenfernverkehr nur no üba de Eisenbahnstreckne nåch Lichtenfels abgwickelt. Auf dem Strecknteil da Werrabahn und da Fortsetzung, da Bahnstreckn Coburg-Sonneberg, verkehren abwechselnd alle zwoa Stundn Regionalbahnen und Regionalexpresszüg da Deitschen Bahn AG (Kursbuchstrecke 820). De fahrn in da Regel üba Bamberg nåch Nürnberg, andernfalls muaß ma in Lichtenfels in RB-und RE-Verbindungen nåch Bayreuth, Hof, Saalfeld bzw. Würzburg oda in de Züg da ICE-Linie nåch Minga bzw. Berlin umsteing. In Zukunft soll si de Fernverkehrsanbindung duach de Neubaustreckn Nürnberg-Erfurt, de Minga üba Nürnberg und Erfurt mit Berlin verbindt, und da damit einhergehenden Schaffung vo am ICE-Halts in Coburg vabessern. Da Anschluss vo Coburg an de neie Trasse erfoigt üba a Einschleifungsstrecke, a dazua notwendiger Tunnel is 2007 bereits fertiggstellt gwen. Es is allerdings im Jåhr 2008 unklar, in welchem Umfang da Bahnhof - insbesondere duach den Anschluss an de Neibaustreckn - neie Zugverbindungen erhoitn werd. Im Jåhr 2006 warn nåch Auskunft da Bundesregierung nein ICE-Zugpaare pro Tag mit Halt in Coburg vorgseng. Des Verkehrsministerium hat im März 2008 den Hauptgeschäftsführern da IHK zu Coburg und da IHK Südthüringen in am Schreiben mitteit, daß de Inbetriebnahme da Neibaustreckn Ende 2017 vorgseng war.[6]